ماما زمـانها جايـه

ماما زمـانها جايـه


 كلماتها 
ماما زمانها جاية، جاية بعد شوية، جايبة لعب وحاجات

جايبة معاها شنطة ، فيها وزة وبطة, بتقول واك واك واك

عارف الواد اللى اسمه عادل, جه الدكتور وعمل له ايه

لقى رجليه كانو زى الفتلة ، بص شوية جوه عنيه

راح مدى له حقنة كبيرة، عارف ادى له الحقنة ليــه

مابيشربش اللبن الصبح ، وكل اصحابه ضحكوا عليه

واهو من يومها شرب وبيكبر ، واتربى له عضل فى ايديه

ماما زمانها جاية ، جاية بعد شوية ، جايبة لعب وحاجات

جايبة معاها شنطة ، فيها وزة وبطة, بتقول واك واك واك

وأحمد برضه ايده مربوطة ، ومامته عارف ليه مخاصماه

كان بيحب تمللى يلعب ، بالكبريت ويشيله معاه

وفى يوم جاب كام عود ولعهم، واخته بوسى كانت شايفاه

راحت النار ملهلبه ايده ، ولسه ايديه الأتنين واجعاه

اهوه من يومها لا بيتعفرت ، ولا بيشيل كبريت وياه

ماما زمانها جاية ، جاية بعد شوية ، جايبة لعب وحاجات

جايبة معاها شنطة ، فيها وزة وبطة, بتقول واك واك واك

وسعاد ابله زعلت منها ، خالص خالص من شهرين

مابتحفظش الدرس وتكذب ، وكمان ضاع منها كتابين

وبتتشاقى جوه الفصل، و كان ترتيبها العشرين

لما ذاكرت وبقت حلوه ، أبله خدتها مع الشـاطرين

جت شهادتها اخر مرة ، و كانت الأولى من تلاتين

تصنيف:اغانى باللغه المصريه
تصنيف:اغانى محمد فوزى
تصنيف:كلمات اغانى